**Mecanismul Financiar Norvegian 2009-2014**

***Programul RO 24 „Întărirea capacității judiciare și cooperare”***

***Proiectul „CEDO ca parte integrantă a metodologiei judiciare - motivarea hotărârilor/ ECHR as integral part of judicial methodology – motivation of judgments”***

**ANUNŢ**

**privind selectarea judecătorilor români în vederea participării la un seminar cu tema *Convenţia Europeană a Drepturilor Omului ca parte integrantă a metodologiei judiciare - motivarea hotărârilor,* Bucureşti, 7-8 aprilie 2016**

În cadrul Mecanismului Financiar Norvegian 2009-2014 Consiliul Superior al Magistraturii implementează, în parteneriat cu Administrația Instanțelor din Norvegia, Ministerul de Justiţie din Polonia, Ministerul de Justiţie din Cehia, Administraţia Instanţelor din Lituania, proiectul „*Convenţia Europeană a Drepturilor Omului ca parte integrantă a metodologiei judiciare - motivarea hotărârilor*”, finanțat prin fondul pentru dezvoltarea relațiilor bilaterale la nivelul programului RO 24 „Întărirea capacității judiciare și cooperare”.

Proiectul are ca obiectiv general facilitarea aplicării practice a hotărârilor Curţii Europene a Drepturilor Omului, în particular cu referire la redactarea hotărârilor judecătoreşti.

În cadrul proiectului, în perioada **7-8 aprilie 2016**, la Bucureşti, se va organiza al doilea seminar din cadrul proiectului, în cadrul căruia se vor dezbate aspecte privind motivarea hotărârilor judecătoreşti în cauzele penale.

Seminarul va trata specificul invocării jurisprudenţei Curţii Europene a Drepturilor Omului în domenii acoperite de articolul 2 (dreptul la viaţă), articolul 3 (dreptul de a nu fi supus torturii), articolul 5 (dreptul la libertate şi siguranţă), articolul 6 (dreptul la un proces echitabil) şi articolul 8 (dreptul la respectarea vieţii private, domiciliului şi corespondenţei).

**Limba de lucru** a seminarului este **limba română**, iar lucrările seminarului se vor desfăşura sub următoarea formă:

* o conferinţă în data de 7 aprilie 2016, la care vor participa 20 de judecători români, alături de judecători din Lituania, Cehia, Polonia şi Norvegia;
* grupuri de lucru cu caracter practic, în data de 8 aprilie 2016, la care vor participa 10 judecători români, alături de judecători din Lituania, Cehia, Polonia şi Norvegia.

**Costurile de transport și cazare (1 noapte) pentru un număr de maxim 10 participanţi români vor fi suportate din bugetul proiectului,** pentru participarea la seminarul organizat la Bucureşti.

**Judecătorii cu grad de tribunal care doresc să participe sunt rugați să depună o scrisoare de intenție, însoțită de următoarele documente:**

* **CV complet, în limba română,** semnat pe fiecare pagină;
* **formular de înscriere,**
* **scrisoare de intenţie**.

Participanții selectați vor primi la adresele de e-mail indicate, în timp util, informații detaliate privind agenda, materialele de curs și orice alte detalii relevante.

**Persoanele interesate sunt rugate să transmită, în format electronic, până la data de 21 martie 2016, documentele menționate mai sus, în atenția doamnei Călina GHIŢULESCU, consilier pentru afaceri europene în cadrul Direcției Afaceri Europene, Relații Internaționale și Programe, email:** **calina.ghitulescu@csm1909.ro****, telefon 021.319.81.89, fax: 021.311.69.44.**